《春集东园赋得萼字》
宋代·王洙

燕退朝事希，鸣驺出云阁。
近游速朋彦，名园接闉郭。
幽芳尚闲整，新樾已清漠。
欢谈一坐倾，递饮百分涸。
我亦醒而狂，遵溪纵行乐。
晚驾方惜归，正巾坠香萼。

作者简介：（997—1057）应天宋城人，字原叔，一说字尚汶。仁宗天圣间进士。累迁史馆检讨、知制诰、翰林学士。出知濠、襄、徐、亳等州。广览博学，图纬、方技、阴阳、五行、算数、音律、训诂之学无所不通。曾校定《史记》、《汉书》，预修《崇文总目》、《国朝会要》、《三朝经武圣略》、《乡兵制度》、《集韵》；受命撰《大飨明堂记》，参与制定礼仪、雅乐制度。有《易传》、《王氏谈录》。